da da sv da da da nl en fr en da da da da da da da da da da da en da fr da fr da en da da da da da da da da da da da da da da da da da da da da da da da da da da da da da da da da da da da da da da da da tr da da da da en da en hu sv sv da da da da da da da da da da da da da da
På Single.dk har vi et regelsæt som alle brugere forpligter sig til at overholde. Det er sådan vi sikrer at alle leger på lige vilkår, og at du i ro og mag kan koncentrere dig om at finde dit livs kærlighed i et rart og trygt miljø.
Single.dk er et online datingsite, udviklet og drevet af virksomheden Babel ApS
Ll. Sct. Hans Gade 11A, st. tv.
Telefonisk henvendelse på anmodning — kontakt vores kundeservice på e-mail for at blive ringet op.
Enhver person der opretter en profil på Single.dk indestår herved at være bekendt og indforstået med nærværende betingelser, og vil i det følgende blive betegnet 'brugeren' eller 'profilen'.
Ved oprettelse på Single.dk erklærer du at være 18 år gammel eller ældre, og at de oplysninger du opgiver i din profil og dine personlige informationer, såvel som i breve, debatindlæg og andre steder på siden, er sandfærdige og i overensstemmelse med dansk lovgivning. Det er ikke tilladt at oprette profiler på vegne af en anden person.
Ved udsendelse af kommercielt indhold, herunder indhold med henblik på rekruttering, casting eller salg af tredjemandsprodukter, pålægges en afgift på 5.000 kr. + moms, hvilket ikke retfærdiggør udsendelsen.
Single.dk's formål er at skabe personlig kontakt mellem to individer med henblik på kærlighedsforhold, og det er ikke tilladt at benytte siden til andre formål, herunder rekruttering, markedsføring, gruppeprofiler etc.
Det er ikke tilladt at benytte siden på anden vis end det fra Single.dk er tilsigtet, herunder er det ikke tilladt at udnytte eventuelle tekniske fejl eller huller.
Single.dk garanterer ikke for sidens oppetid, fremtidige eksistens eller form.
Ved oprettelse af profil kan du acceptere at vi må sende forskelligartede beskeder hhv. pr. e-mail og sms. De udsendte beskeder kan indeholde reklamer.
Når du opretter en profil accepterer du samtidig at profilen vil være synlig på både vores egne platforme (web, e-mail, apps etc.), samt på eksterne kommunikationskanaler (facebook, snapchat, bannerannoncer etc.), for at give dig den størst mulige eksponering og øge dine chancer for at finde en kæreste.
Når du modtager breve fra andre brugere på platformen, vil disse enten være skrevet af afsender, eller udsendt som en del af et aktivt tilvalg afsenderen har foretaget. Disse tilvalg omfatter bl.a:
Giver afsender mulighed for hurtigt at sende et foruddefineret beskedforslag direkte i bunden af en profil.
Sender automatisk et valgt beskedforslag ud til op til 10 matchende profiler. Funktionen er kun tilgængelig for Guldmedlemmer, og der kan max aktiveres én Superflirt pr. medlemskab.
Gør det muligt hurtigt at sende en besked til en profil uden foto, for at opfordre personen til at føje et foto til sin præsentation.
Tilvalgsmulighed for automatisk at sende en velkomsthilsen til nye medlemmer der matcher, med henblik på at indlede en samtale.
Funktion til hurtigt at sende en foruddefineret høflig afvisning til en person der har startet en samtale. Funktionen kan desuden indstilles til automatisk at sende en høflig afvisning af breve man ikke har besvaret indenfor 7 dage.
Det er ikke tilladt at sende/videresende breve eller publicere øvrigt indhold på Single.dk indeholdende kommercielt, chikanerende, diskriminerende eller injurierende indhold, kædebreve eller følsomme informationer (f.eks. kontaktoplysninger) om andre personer. Systematisk udsendelse af enslydende breve til et stort antal profiler er forbudt, og vil blive betragtet som chikane.
Ved oprettelse af profil på Single.dk giver du samtidig samtykke til, at Single.dk må vise din offentlige profil for andre brugere af vores platform, via relevante kanaler, bl.a. via e-mail og på platformens hjemmesider. En profilvisning kan indeholde oplysninger om dig i det omfang at du egenhændigt har oplyst dem. Hvis du ønsker at tilbagekalde dette samtykke skal du slette din profil. Efter sletning af din profil forbeholder vi os retten for at kontakte dig med henblik på evaluering af din oplevelse, deltagelse i case studies og lign. ikke-salgsfremmende formål.
Det er ikke tilladt at invitere, afvikle eller annoncere for arrangementer der på nogen måde har økonomisk vinding for arrangøren uden forudgående aftale med Single.dk.
Brugeren erklærer ved upload af en hvilken som helst form for indhold, som i fuldstændigt eller begrænset omfang offentliggøres eller videregives via Single.dk, i tidsubegrænset omfang at være i besiddelse af den fulde ophavsret til det givne materiale. Det er således ikke tilladt, uden forudgående tilladelse fra rettighedshaveren, at poste tekster eller billeder som er hentet på eksterne hjemmesider.
Ved upload af profilbilleder er brugeren indforstået med Single.dk's ret til at modificere (beskære, rotere etc.) materialet samt at afvise eller slette materiale efter forgodtbefindende.
Billedet skal være af dig selv.
Billedet skal være nutidigt.
Ansigtet skal være synligt.
Billedet må ikke indeholde logoer, links eller referencer til andre websites.
Du skal tydeligt være det primære fokus i billedet.
Billedet må ikke indeholde våben, narkotika eller andre objekter eller handlinger der er i strid med dansk lovgivning.
Billedet må ikke indeholde sammenklipninger/collager eller grafik.
Billedet må ikke indeholde spildplads (dvs. billedet skal gå fra kant til kant) eller rammer.
Billedet skal vende rigtigt og være komponeret på en måde så øjnene er øverst og munden nederst.
Du skal være påklædt, men dine arme og ben behøver ikke at være dækket til.
Billedet må ikke være stærkt erotisk eller pornografisk.
Billedet skal være velbelyst så det er nemt at se hvordan du ser ud.
Teksten må ikke være vildledende, eller usand i det omfang at det fremstiller dig i et mere gunstigt lys.
Teksten må ikke indeholde kontaktoplysninger (hverken e-mail-adresser, telefonnumre, profilindehaverens fulde navn eller henvisninger til andre sociale netværk eller kommunikationsværktøjer).
Teksten må ikke indeholde nedsættende bemærkninger om andre mennesker eller grupper medmindre hensigten er på en sober måde at beskrive din person og dit livssyn.
Teksten skal være forståelig og være en meningsfuld for konteksten.
Betingelser for afsendelse af beskeder:
Det er ikke tilladt at skrive med det formål at ytre negative eller nedladende meninger om modtageren.
Det er ikke tilladt at tilbyde penge for nogen former for ydelser, herunder sex.
Det er ikke tilladt at tilbyde modtageren at blive fotograferet.
Det er ikke tilladt uopfordret at sende pornografiske fotografier eller hyperlinks til sådanne.
Det er ikke tilladt at sende det samme brev til en stor gruppe af mennesker med korte intervaller.
Det er ikke tilladt at sende usandfærdige breve, medmindre det skrevne fremstår som et åbenlyst forsøg på morskab som en del af en flirt.
Det er ikke tilladt at videregive informationer modtaget fra en anden bruger til 3. part, som gør det muligt at identificere vedkommende.
Det er ikke tilladt at have sit fulde navn som profilnavn.
Profilnavnet må ikke indeholde kontaktoplysninger, herunder e-mail, henvisninger til sociale medier eller hjemmesideadresser.
Profilnavnet skal være sobert, og må ikke have en groft vulgær eller anstødelig karakter.
Opsamling af oplysninger vha. cookies
Single.dk benytter cookies til lagring af diverse oplysninger, bl.a. annonceringscookies, så vi bedre kan forstå hvad du er interesseret i og målrette vores markedsføring. Vores annoncepartner, AdRoll, benytter disse til bl.a. at vise dig annoncer på andre websider baseret på din tidligere interaktion med Single.dk. De teknikker vores partnere anvender indsamler IKKE oplysninger såsom navn, e-mail eller telefonnummer.
Denne aftale reguleres af og fortolkes i overensstemmelse med Dansk lov.
Kontakt kundeservice Ofte stillede spørgsmål
🎉 Events for singler
🥰 Opret gratis profil
© 1999 — 2022 Single.dk ApS
10 skønne dates i oktober
Efteråret med dets gyldne farver og tiltagende mørke er perfekt til romantik, så det er ikke uden grund, at online dating peaker på denne årstid. Hvis du savner inspiration til din næste date, får du fluks 10 friske ideer.
Skræmmer du kvinderne væk ved at være for needy?
Når noget klæber, hænger det som regel fast, men når nogen gør det, sker lige det modsatte – alle slipper, for ingen gider at være kæreste med en fyr, som er mere klæbende end Karlsons klister. Så hvordan undgår man at blive for ivrig?
© 1999 — 2022 Single.dk ApS
Lad mig hjælpe dig med at finde din nye kæreste ❤️
Er du en mand eller kvinde?
Jeg er mand Jeg er kvinde
Beklager, dette websted bruger funktioner, som din browser ikke understøtter.
Opgrader til en nyere version af Firefox, Chrome, Safari eller Edge så er du klar.